Up-8/02
Natisni
Opravilna št.:
Up-8/02
Datum odločitve:
21. 1. 2002
ECLI:
ECLI:SI:USRS:2002:Up.8.02
Akt:
Ustavna pritožba A. A. in B. B. zoper sodbo Višjega sodišča v Kopru št. I Cp 52/2001 z dne 17. 7. 2001 v zvezi s sodbo Okrajnega sodišča v Novi Gorici št. P 312/94 z dne 16. 8. 2000
Izrek:
Ustavna pritožba A. A. in B. B. zoper sodbo Višjega sodišča v Kopru št. I Cp 52/2001 z dne 17. 7. 2001 v zvezi s sodbo Okrajnega sodišča v Novi Gorici št. P 312/94 z dne 16. 8. 2000 se zavrže.
Evidenčni stavek:
Ustavno sodišče zavrže prepozno ustavno pritožbo.
Geslo:
Rok za vložitev ustavne pritožbe, prepozna ustavna pritožba.
Pravna podlaga:
Zakon o Ustavnem sodišču (ZUstS), 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
2. 1. 2002
Vrsta odločitve:
sklep
Vrsta rešitve:
zavrženje
Dokument:
US21207
Up-8/02-4
21. 1. 2002
S K L E P
Ustavno sodišče je v postopku za preizkus ustavne pritožbe A. A. iz Ž. in B. B. iz Z., ki ju zastopa C. C., odvetnica na V. v U. na seji senata dne 21. januarja 2002
sklenilo:
Ustavna pritožba A. A. in B. B. zoper sodbo Višjega sodišča v Kopru št. I Cp 52/2001 z dne 17. 7. 2001 v zvezi s sodbo Okrajnega sodišča v Novi Gorici št. P 312/94 z dne 16. 8. 2000 se zavrže.
Obrazložitev
1. Ustavna pritožba izpodbija v izreku navedeni sodni odločbi, izdani v pravdi zaradi vračila prispevka za zaklonišče zoper toženo stranko Mestno Občino Nova Gorica. Pritožnika, ki nista zadovoljna z izidom pravde, poleg napačne uporabe prava uveljavljata kršitev 14. člena (enakost pred zakonom),15. člena (uresničevanje in omejevanje pravic), smiselno pa tudi 22. člena (enako varstvo pravic) Ustave.
2. Po prvem odstavku 52. člena Zakona o Ustavnem sodišču (Uradni list RS, št. 15/94 - v nadaljevanju ZUstS) je ustavno pritožbo treba vložiti v roku 60 dni od vročitve izpodbijanega akta. V obravnavani zadevi je bila ustavna pritožba vložena dne 5. 1.
2002. Pritožnika ne pojasnita, kdaj naj bi jima bila vročena izpodbijana sodba Višjega sodišča z dne 17. 7. 2001. Iz ustavni pritožbi priložene kopije dopisa Državnega tožilstva z dne 5.
11. 2001, s katerim je bila pooblaščenka pritožnikov obveščena, da zahteva za varstvo zakonitosti ne bo vložena, pa izhaja, da je bila pobuda državnemu tožilcu za vložitev zahteve za varstvo zakonitosti v tej zadevi vložena dne 16. 10. 2001. Najkasneje tega dne je tako morala biti pritožnikoma oziroma njunemu pooblaščencu vročena izpodbijana sodba Višjega sodišča v Kopru.
Zahteva za varstvo zakonitosti ni lastno pravno sredstvo pravdnih strank temveč državnega tožilca. Po ustaljeni praksi Ustavnega sodišča zato tudi v primerih, ko je vložena pobuda za vložitev zahteve za varstvo zakonitosti, rok za vložitev ustavne pritožbe teče od vročitve izpodbijane sodne odločbe, zoper katero je ustavna pritožba mogoča. Ustavna pritožba v tej zadevi je očitno prepozna, zato jo je treba zavreči.
3. Senat Ustavnega sodišča je sprejel ta sklep na podlagi prve alinee prvega odstavka 55. člena ZUstS in prve alinee 52. člena Poslovnika Ustavnega sodišča Republike Slovenije (Uradni list RS, št. 49/98) v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.
Predsednik senata:
dr. Lojze Ude